Mladežki chălm

Mladežki chălm (), alebo Džendem tepe () je jeden zo šiestich súčasných pahorkov v meste Plovdiv v Plovdivskej oblasti v južnom Bulharsku. Je najviac vzdialeným pahorkom od najstaršej časti mesta. Časť pahorku má štatút prírodnej pamiatky.visitplovdiv.comrezervaciq.com

 Názvy 
Najstarší dochovaný názov pahorku je Chălm na nimfite driadi (), teda v preklade do slovenčiny Pahorok nýmf dryád aj keď je pravdepodobné, že v minulosti sa mu hovorilo Kendrisos, či Kendrosis podľa rovnomennej tráckej osady, ktorá stála na jeho upätí. V období osmanskej nadvlády sa pahorku hovorilo Džin tepe (), alebo Chălm na duchovete (), čo v obidvoch prípadoch znamená Pahorok duchov. Tento názov sa neskôr zmenil na Džendem tepe (), teda Pahorok pekla či Pekelný pahorok. Okrem týchto názvov sa ešte používal pre pahorok názov  Čigdem tepe (), čo môžeme preložiť ako Pahorok šafranu, ktorý na území pahorku rastie.visitplovdiv.comtheoldestcityineurope.eubulgarianhistory.orgrezervaciq.comlostinplovdiv.com Od roku 1944 pahorok nesie oficialný názov Mladežki chălm (), teda Pahorok mládeže.theoldestcityineurope.eulostinplovdiv.com

 Charakteristika 
Mladežki chălm sa nachádza na juhozápade centrálnej časti mesta Plovdiv. So svojou nadmorskou výškou 307 m.n.m. je najvyšším zo všetkých plovdivských pahorkov a leží zhruba 143 metrov nad úrovňou mesta.visitplovdiv.comrezervaciq.com

Južná časť pahorku je chránená od roku 1970 ako prírodná pamiatka s výmerou 3 hektáre. Cieľom je ochrana vzácnych rastlinných spoločenstiev medzi ktorými je aj niekoľko bulharských, prípadne balkánskych endemitovvisitplovdiv.comtheoldestcityineurope.eurezervaciq.com, ako napríklad Hypericum setiferum, Genista rumelica, Chamaecytisus frivaldszkyanus, Astragalus physocalix a Achiliea thracica. V roku 1995 bola rozloha prírodnej pamiatky zväčšená na 36,2 hektára a zahŕňa tak v súčasnosti takmer celé územie pahorku.plovdiv.riosv.com

Pahorok je hojne využívaný pre oddych, niektoré jeho časti sú parkovo upravené a nachádza sa tu aj detská železnica, ktorá bola otvorená v roku 1979.rezervaciq.comlostinplovdiv.com

 Zaujímavosti 
 Podľa písomných prameňov na vrchole pahorku v období neskorej antiky stála bronzová socha Apolóna.visitplovdiv.comtheoldestcityineurope.eu
 V ranokresťanskom období na vrchole pahorku stála veľká trojloďová bazilika, ktorá bola postavená na mieste bronzovej sochy Apolóna, ktorý kresťania zbúrali.visitplovdiv.comtheoldestcityineurope.eu
 Na úpätí pahorku stála už v dobe bronzovej 4000 rokov pred naším letopočtom trácka osada Kendrisos, ktorej zvyšky boli objavené pri vykopávkach.theoldestcityineurope.eu
 V rokoch 1907 - 1932 sa na juhovýchodných svahoch pahorku ťažila intermediárna vyvretá hornina syenit.theoldestcityineurope.eu 

 Galéria 

 Referencie 

Kategória:Vrchy v Bulharsku
Kategória:Prírodné pamiatky v Bulharsku
Kategória:Mladežki chălm
Kategória:Vrchy pod 1000 metrov v Bulharsku
Kategória:Plovdiv (oblasť)